विवादों से घिरी महिला थाना एसएचओ मीना लाइन हाजिर
एसपी ने कई चौकी प्रभारियों को बदला
पानीपत | विवादोंसे घिरी महिला थाना एसएचओ इंस्पेक्टर मीना कुमारी को एसपी ने लाइन हाजिर कर दिया है। उनकी जगह सेक्टर-29 चौकी प्रभारी एसआई कविता को महिला थाने की जिम्मेदारी दी है। इंस्पेक्टर मीना कुमारी थाने में एक महिला हवालाती के आत्महत्या के प्रयास करने, मीडियाकर्मियों से बदसलूकी करने और बाल विवाह रोकने के लिए महिला सुरक्षा एवं बाल विवाह निषेध अधिकारी को गाड़ी नहीं देने के कारण विवादों में थीं। एसपी राहुल शर्मा ने बताया कि एएसआई महावीर को बोहली चौकी से सेक्टर-29 चौकी प्रभारी, एसआई रेखा को तहसील कैंप से एडिशनल एसएचओ शहर थाना, एसआई प्रेम को तहसील कैंप चौकी प्रभारी, एसआई सुनीता को सेक्टर 11-12 चौकी से वूमेन सेल इंचार्ज, एसआई सुरेंद्र को सिटी थाने से सेक्टर 11-12 चौकी प्रभारी, एसआई सरोज को वूमेन सेल प्रभारी से महिला थाना एडिशनल एसएचओ और एसआई निर्मला को महिला थाना एडिशनल एसएचओ से थाने में ही जांच अधिकारी लगाया गया है।
एसआई कविता को दी महिला थाने की कमान
hin_Deva hin_Deva hin_Deva hin_Deva